בל וסבסטיאן

בל וסבסטיאן (באנגלית: Belle & Sebastian) היא להקה סקוטית שהוקמה בעיר גלאזגו בשנת 1994 בקולג'. הלהקה הוציאה 10 אלבומי אולפן. הלהקה זכתה לביקורות חיוביות רבות ולפרסים בבריטניה. סטיוארט מורדוק (שירה, גיטרה וקלידים) סטיבי ג'קסון (שירה וגיטרה) כריס גדס (קלידים) שרה מרטין (שירה וכינור) מיק קוק (חצוצרה ובס) בובי קילדאה (גיטרה ובס) ריצ'רד קולבורן (תופים) חברים בעבר (הקימו את הלהקות The Gentle Waves ו-Looper) איזובל קמפבל (שירה וצ'לו) סטיוארט דייוויד (בס) הלהקה הוקמה בשנת 1994 בגלאזגו בידי שני תלמידי קולג', סטיוארט מורדוך וסטיוארט דייוויד. הם צירפו להרכב את שרה מרטין (ויולה, חליל ושירה) ואת איזובל קמפבל (צ'לו, גיטרה וקולות) ואת סטיבי ג'קסון (פסנתר) וריצ'רד קולברן (תופים). שם הלהקה נלקח מספר ילדים צרפתי בשם Belle et Sébastien מאת הסופרת ססיל אוברי, המספר על ילד בן 6 בשם סבסטיאן וכלבו האהוב, בֶּל. בשנת 1967 עבר הספר עיבוד לסדרת טלוויזיה ששודרה ב-BBC בין ה-2 באוקטובר 1967 ל-1 בינואר 1968 (וגם בטלוויזיה הישראלית בשנת 1971). עשר שנים מאוחר יותר, בשנת 1981 נעשה עיבוד נוסף לספר הילדים המפורסם, והפעם לסדרת אנימה יפנית ששודרה במסגרת השידורים בערבית של הטלוויזיה הישראלית בשם בל וסבסטיאן. שם הלהקה מאפיין גם את יצירתה האמנותית המושפעת מאוד משנות ה-60 וה-70. אלבומה הראשון של הלהקה, Tigermilk, הוקלט והופץ בחברת התקליטים העצמאית Electric Honey ביוני 1996. חברה קטנה בשם Jeepster שגילתה עניין בהרכב מיהרה להפיק באותה שנה לבל וסבסטיאן אלבום שני, If You're Feeling Sinister, שראה אור בנובמבר 1996. אלבומה השלישי של הלהקה, The Boy With the Arab Strap, יצא בספטמבר 1998 ונכנס למצעד 20 הגדולים בבריטניה. שנה לאחר מכן זכתה הלהקה בפרס תגלית השנה בטקס פרסי הבריט. באותה שנה אף התקיים לראשונה פסטיבל המוזיקה Bowlie Weekender תחת חסותה של הלהקה. בשנת 1999 הוציאה איזובל קמפבל שני אלבומים תחת השם The Gentle Waves, כשהיא נעזרת בהקלטות בחבריה ללהקה. ביוני 2000 יצא האלבום הרביעי של בל וסבסטיאן, Fold Your Hands Child, You Walk Like a Peasant ושנתיים אחר-כך הופיע Storytelling, פסקול לסרט של טוד סולונדז והאלבום האחרון של הלהקה בחברת ג'יפסטר (2002).היה זה גם האלבום האחרון שבו השתתפה הצ'לנית והזמרת איזובל קמפבל, שפרשה מהלהקה במהלך סיבוב ההופעות בצפון אמריקה. בשנת 2003 עברה הלהקה לחברת התקליטים Rough Trade והוציאה את אלבום האולפן השישי, Dear Catastrophe Waitress, שהיה מועמד לזכייה בפרס המרקורי ב-2004. הלהקה זכתה לפופולריות רבה בתחנות הרדיו של הקולג'ים בארצות הברית, אך לא להצלחה מסחרית גדולה. בבריטניה שמרה כל השנים על מעמדה היציב והמכובד. בשנת 2005 הוציאה בל וסבסטיאן אלבום כפול, Push Barman to Open Old Wounds, אוסף שכלל שירים נדירים שהופיעו רק על EP's בשנים 1996–2002. בדצמבר של אותה שנה (2005) שחררה הלהקה גם אלבום בהופעה חיה בלונדון, If You're Feeling Sinister: Live at the Barbican. בפברואר 2006 יצא אלבום האולפן השביעי, The Life Pursuit, בהפקה מוזיקלית של טוני הופר. בנובמבר 2008 ראה אור The BBC Sessions, שכלל שירים שהוקלטו ברדיו בי-בי-סי בשנים הראשונות של הלהקה וגם הופעה שלמה בבלפסט משנת 2001, שכללה גם חידושים לשירים של הביטלס, הוולווט אנדרגראונד ות'ין ליזי. Belle and Sebastian Write about Love, אלבום האולפן השמיני, יצא לאור באוקטובר 2010. גם את האלבום הזה הפיק טוני הופר האמריקאי. באוגוסט 2013 יצא האוסף The Third Eye Centre שכלל סינגלים, שירים נדירים וגנוזים. האלבום התשיעי של הלהקה, Girls in Peacetime Want to Dance, יצא ב-2015. באותה שנה ראה אור Live 2015, אלבום הופעה בגלאזגו. בפברואר 2018 יצא How to Solve Our Human Problems, אוסף של 15 שירים שנכללו ב-3 EP's. אלבום האולפן העשירי של בל וסבסטיאן, Days of the Bagnold Summer, יצא בספטמבר 2019. בדצמבר 2020 יצא אלבום כפול בהופעה חיה, What to Look for in Summer. שנים ארוכות נמנעו חברי הלהקה מצילומים וראיונות בתקשורת וזהותם הייתה בגדר מסתורין למעריציה. שירי האהבה המרירים-מתוקים של בל וסבסטיאן מעוררים נאמנות פנאטית בקרב מעריציה, תופעה המזכירה את יחס המעריצים ללהקת הסמית'ס בתקופתה. חלק מאותה נאמנות קשורה לעובדה שעד שנת 2003 לא כללה הלהקה סינגלים באלבומיה ובכך יצרה מצב בו החזקת הדיסקוגרפיה המלאה שלה מצביעה על מסירות אמיתית בעיני המעריצים. בינואר 2005 זכתה הלהקה בתואר הלהקה הגדולה ביותר בסקוטלנד במסגרת סקר שערך המגזין The List, ועברה בין היתר להקות חשובות כמו סימפל מיינדס, טרוויס, פרנץ פרדיננד, ביג קאנטרי, טינייג' פאנקלאב והפרוקליימרס. 1996 - Tigermilk 1996 - If You're Feeling Sinister 1998 - The Boy with the Arab Strap 2000 - Fold Your Hands Child, You Walk Like a Peasant 2002 - Storytelling 2003 - Dear Catastrophe Waitress 2006 - The Life Pursuit 2010 - Belle & Sebastian Write About Love 2015 - Girls in Peacetime Want to Dance 2019 - Days of the Bagnold Summer 2022 - A Bit of Previous 2023 - Late Developers הלהקה הוציאה גם 4 אוספים ו-4 אלבומים בהופעות חיות. 1997 - Dog on Wheels 1997 - Lazy Line Painter Jane 1997 - Seconds of Light ‏ 9..6..3 1998 - This Is Just a Modern Rock Song 2000 - Legal Man 2001 - Jonathan David 2001 - I'm Waking Up to Us 2003 - Step Into My Office, Baby 2004 - I'm a Cuckoo 2004 - Books 2006 - Funny Little Frog 2006 - The Blues Are Still Blue 2006 - White Collar Boy Introducing... Belle & Sebastian - 2008 Write About Love - 2010 I Want the World to Stop - 2011 2000 - Lazy Line Painter Jane - קופסה המכילה את שלושת הסינגלים\EP הראשונים. 2005 - Push Barman to Open Old Wounds - אוסף כפול של אלבומי ה-EP שיצאו תחת Jeepster. 2013 - The Third Eye Centre - בי סיידס וקטעים נדירים. 2018 - How to Solve Our Human Problems - אוסף של שלושה אי.פי 2003 - Fans Only מדיה וקבצים בנושא בל וסבסטיאן בוויקישיתוף אתר האינטרנט הרשמי של בל וסבסטיאן (באנגלית) בל וסבסטיאן, ברשת החברתית פייסבוק בל וסבסטיאן, ברשת החברתית אקס (טוויטר) בל וסבסטיאן, ברשת החברתית אינסטגרם בל וסבסטיאן, סרטונים בערוץ היוטיוב בל וסבסטיאן, במסד הנתונים הקולנועיים IMDb (באנגלית) בל וסבסטיאן, באתר אפל מיוזיק (באנגלית) בל וסבסטיאן, באתר ספוטיפיי בל וסבסטיאן, באתר סאונדקלאוד (באנגלית) בל וסבסטיאן, באתר Last.fm (באנגלית) בל וסבסטיאן, באתר AllMusic (באנגלית) בל וסבסטיאן, באתר MusicBrainz (באנגלית) בל וסבסטיאן, באתר דיזר בל וסבסטיאן, באתר Discogs (באנגלית) בל וסבסטיאן, באתר Songkick (באנגלית) בל וסבסטיאן, באתר SecondHandSongs בל וסבסטיאן, באתר בילבורד (באנגלית) בל וסבסטיאן, באתר טיידל (באנגלית) האתר של Jeepster עינב שיף‏, סבסטיאן בך: האלבום החדש של בל וסבסטיאן, באתר וואלה, 12 באוקטובר 2010 מיכל הניג, סיפור אהבה: על החדש של בל אנד סבסטיאן, nrg, ‏31 באוקטובר 2010